Westfalenstadion

Westfalenstadion je nogometni stadion u njemačkom gradu Dortmundu, industrijskom centru Ruhrgebiet ("Ruhrpott"). Stadion je službeno nazvan Signal Iduna Park zbog sponzorskog ugovora u trajanju od decembra 2005. do juna 2011. godine, čime su se prava na naziv stadiona daje Signal Iduna Grupi, osiguravajućoj kompaniji. Staro ime nastalo je od bivše pruske provincije Vestfalije, koja je dio Njemačke federalne republike Sjeverne Rajne-Vestfalije. Razne nacionalne prijateljske utakmice, kao i kvalifikacione utakmice za svjetska i evropska takmičenja, odigrana su na ovom stadionu, kao i utakmice u evropskim klupskim takmičenjima. Borussia Dortmund odigrala je legendarne utakmice u Kupu UEFA sa ekipom Glasgow Celtic 1987. i 1992. godine. Historija Planovi da se izgradi novi stadion pojavili su se 1960tih godina, kada se pojavila potreba da se proširi tradicionalni teren Borussije Dortmund, Stadion Rote Erde ("Stadion Crvena zemlja"). Nakon historijskog trijumfa u UEFA Kupu pobjednika kupova 1966. godine (Dortmund je bio prvi njemački klub koji je osvojio evropsku klupsku titulu), postalo je jasno da je Stadion Rote Erde premali za sve veći broj navijača Dortmunda. Grad Dortmund, međutim, nije bio u mogućnosti finansirati gradnju nogo stadiona, a federalna vlada nije bilo voljna pomoći. Na Svjetskom prvenstvu 1974. godine, Westfalenstadion ugostio je tri grupne utakmice i jednu finalnu grupnu utakmicu, tokom kojih je stadion skoro svaki put bio ispunjen do masimalnog kapaciteta od 54.000 gledalaca. Svjetsko prvenstvo 2006. godine Stadion je bio jedan od domaćina Svjetskom prvenstvu 2006. godine. Međutim, zbog sponzorskih ugovora, stadion se zvao FIFA World Cup Stadium Dortmund, tokom trajanja Svjetskog prvenstva u nogometu. Tokom trajanja Svjetskog prvenstva u nogometu 2006. godine, na ovom stadionu odigrano je šest utakmica, uključujući prvi poraz njemačke reprezentacije na ovom stadionu, rezultatom 2–0 od reprezentacije Italije. Također, reprezentacija Trinidada i Tobaga odigrala je svoju prvu utakmicu na Svjetskim prvenstvima, kada im se suprostavila reprezentacija Švedske. Reference Werner Skrentny (Hrsg.), Das grosse Buch der Deutschen Fussball-Stadien, Göttingen: Verlag Die Werkstatt, 2001 (de) Gernot Stick, Stadien 2006, Basel: Birkhäuser 2005 Stahlbau Spezial: Arenen im 21. Jahrhundert, Berlin: Ernst & Sohn, Ausg. Januar 2005 Vanjski linkovi Službena web stranica stadiona (de) Westfalenstadion, private site Arhivirano 26. 1. 2009. na Wayback Machine (de) Stadium page at the official Borussia Dortmund website (de) Westfalenstadion Guide at StadionWelt.de (de) Train Schedule / Trip Creator by DB (German Railways) (de)